Kuusankoski
Kuusankoski, by i Kymmenedalen, Södra Finlands län; 20.250 indb. (2006). Byen, der næsten er sammenvokset med nabobyen Kouvola, ligger ved tre fosser i Kymijoki, hvis vandkraft i slutningen af 1800-t. dannede grundlag for træforædlingsindustrier. I nyere tid har Kuusankoski især været kendt for papirfremstilling. I 2006 har storproducenten UPM-Kymmene dog besluttet at lukke fabrikken for højkvalitetspapir i bydelen Voikkaa.